สวัดสีค่ะ คือหนูมีอาการ แน่นหน้าอก บางทีก็จี๊ดๆเหมือนมีเข็มบางแทงอกทั้งซ้ายและขวา บางทีก็ใจสั่น บางทีก็ใจเต้นแรงมากๆจนรู้สึกตัวได้ว่าเหมือนใจจะหลุดออกมาเลย หายใจไม่เต็มอิ่ม เจ็บค่อนไปทางกระดูกหลังและซี่โครงด้วย ตอนเด็กๆเคยวัดคลื่นไฟฟ้าที่หัวใจก็ไม่เป็นไร ตอนนี้ไม่แน่ใจ อาการแบบนี้น่าเป็นห่วงมั้ยคะ
สวัสดีค่ะ อาการเจ็บหน้าอกดังกล่าวมา อาจมีสาเหตุจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรรีบไปพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะ แต่จากที่ฟังเบื้องต้นคิดว่ายังไม่เหมือนโรคหัวใจค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้